  Виталий Пронин Уйпалась 3 ёросъёс - Яр, Юкаменск, Красногорск - пӧлын та нуналъёсы радъяськиз спартакиада. Со ортчиз Красногорск черкогуртын - сӥземын вал Сочиын олимпийской шудонъёслэн усьтӥськемзылы. Стартэ потыны мылкыд каризы уйпал ёросъёсысь кивалтӥсьёс. Пусйыны кулэ, та спартакиадаез радъян пумысен кичӧлтонэн потӥз Кун Кенешлэн Тӧроез В. Невоструев. Озьы куинь уйпал командаос борды итӥськизы на Кун Кенешысь депутатъёс но. Соос куас вылэ султӥзы но 5 муртлэсь кылдытэм командаен кужымзэс мертазы 1 иськеме эстафетаын. Вормисе потӥзы красногорскъёс, кыкетӥе - яръёс, куинетӥе - юкаменскъёс. Спартакиада радъяськоз спортысь 6 амалъя быдэс ар ӵоже. Оло, вуонояз ӵошатсконын азьпал радэ потозы парламентарийёс?Валентина Кутузова Туспуктэм: skipavilion.ru Теги: спорт тазалык  